***VODIČ ZA GRAĐANE***

***uz Proračun Općine Pokupsko***

***za 2020.godinu i projekciju proračuna***

***za 2021. i 2022. godinu***

***Što je Proračun?***

Proračun je temeljni financijski akt koji se donosi na razini jedinica lokalne samouprave.

Proračunom se procjenjuju prihodi i primici, te utvrđuju rashodi i izdaci jedinice lokalne samouprave za proračunsku godinu, a sadrži i **projekciju** prihoda i primitaka, te rashoda i izdataka **za dvije godine unaprijed.**

Propis kojim su regulirana sva pitanja vezana uz proračun je Zakon o proračunu (NN, br. 87/08, 136/12 i 15/15).

Proračunski vodič predstavlja sažetak Proračuna Općine, te na jednostavan i svima razumljiv način u kratkim crtama predstavlja planove i aktivnosti Općine Pokupsko u svezi korištenja javnog općinskog novca.

***Kako se donosi proračun?***

Proračun donosi predstavničko tijelo jedinica lokalne samouprave (Općinsko Vijeće Općine Pokupsko ), na prijedlog općinskog načelnika u zakonom utvrđenim rokovima.

Ako općinski načelnik pravovremeno ne predloži prijedlog proračuna Općinskom vijeću, Vlada RH razrješuje općinskog načelnika i zamjenika načelnika s dužnosti i raspisuje izbore za izbor općinskog načelnika.

Ako Općinsko vijeće pravovremeno ne usvoji predloženi proračun, isto se raspušta i raspisuju se novi izbori za izbor članova Općinskog vijeća.

***Mogu li građani utjecati na Proračun?***

Sukladno Zakonu o pravu na pristup informacijama (NN, br. 25/13 i 85/15), Općina Pokupsko pri donošenju općih akata, odnosno drugih strateških i planskih dokumenata kad se njima utječe na interese građana i pravnih osoba, provodi savjetovanje s javnošću. Savjetovanje se provodi i prilikom donošenja proračuna i rebalansa.

Poziv javnosti za sudjelovanje u savjetovanju objavljuje se, zajedno s nacrtom akta za koji se provodi savjetovanje, u posebnoj rubrici ***Savjetovanje s javnošću*** na mrežnim stranicama Općine Pokupsko ***(***[***http://pokupsko.hr/***](http://pokupsko.hr/)***).*** Sukladno navedenom pozivu građani mogu dostaviti svoje prijedloge za izmjenu određenih dijelova ili odredbi akta.

***Može li se Proračun mijenjati?***

Tijekom godine na koju se proračun odnosi moguće su izmjene i dopune odnosno **rebalans proračuna**.

Rebalans proračuna je izmjena proračunskih iznosa odnosno njihovo smanjenje ili povećanje u odnosu na prvotni, izvorni plan proračuna.

Do rebalansa dolazi, kad se tijekom proračunske godine ustanovi, da su proračunski prihodi drugačiji u odnosu na one planirane proračunom ili se pojave nepredviđeni rashodi.

Rebalans se donosi po istom postupku kao i izvorni Proračun.

***Na kojim načelima se temelji proračun?***

Jedno od najvažnijih načela proračuna je da isti mora

biti **uravnotežen.**

Ukupna **visina planiranih prihoda mora biti**

**istovjetna ukupnoj visini planiranih rashoda.**

Određeni rashodi mogu se financirati isključivo iz

određenih prihoda – namjenski prihodi.

***Što se sve može saznati izproračuna?***

* Koliko su i koji su ukupni prihodi i primici te rashodi i izdaci Općine, što sve Općina financira?
* Koliko se novca koristi za unapređenje komunalnog standarda i prostornog uređenja?
* Koliko se novca izdvaja za financiranje predškolskog odgoja, školstva, sporta, kulture, zdravstva, socijalne skrbi?

***Gdje se može više saznati o proračunu i drugim općinskim aktima?***

* Na stranici Općine Pokupsko [***http://pokupsko.hr/***](http://pokupsko.hr/)
* U Glasniku Zagrebačke županije;
* U Jedinstvenom upravnom odjelu Općine Pokupsko.

***Koji su sastavni dijelovi Proračuna?***

* **OPĆI DIO :**

Račun prihoda i rashoda sastoji se od prihoda i rashoda prema ekonomskoj klasifikaciji.

Račun financiranja sadrži primitke od financijske imovine i zaduživanja, te izdatke za dane zajmove i izdatke za otplatu glavnice primljenih kredita i zajmova.

* **POSEBNI DIO**

Plan rashoda i izdataka iskazanih po vrstama, raspoređenih u programe koji se sastoje od aktivnosti i projekata. Rashodi i izdaci za provedbu programa iskazuju se prema proračunskim klasifikacijama: organizacijska, ekonomska, funkcijska, programska i izvori financiranja.

* **PLAN RAZVOJNIH PROGRAMA**

U Planu razvojnih programa iskazani su ciljevi i prioriteti razvoja Općine Pokupsko, te mjere s kojima se isti planiraju realizirati kroz programe i aktivnosti u slijedećem trogodišnjem razdoblju

***Odakle dolazi novac u proračun?***

* Prihodi od poreza;
* Prihodi iz državnog proračuna;
* Prihodi od imovine;
* Prihodi od administrativnih pristojbi i po posebnim propisima (komunalni doprinos, komunalna naknada i grobna naknada);
* Kapitalni prihodi.

***Prihodi Proračuna Općine Pokupsko za 2020. godinu***

|  |  |  |
| --- | --- | --- |
| **R.br.** | **Vrsta prihoda** | **Iznos** |
|  | Porez i prirez na dohodak | 9.655.300,84 |
|  | Porezi na imovinu | 400.000,00 |
|  | Porezi na robu i usluge | 200.000,00 |
|  | Ostali prihodi od poreza | 20.000,00 |
|  | Pomoći proračunu iz drugih proračuna | 6.056.500,00 |
|  | Pomoći od izvanproračunskih korisnika | 198.000,00 |
|  | Pomoći temeljem prijenosa EU sredstava | 7.491.150,35 |
|  | Prihodi od financijske imovine | 15.000,00 |
|  | Prihodi od nefinancijske imovine | 224.449,16 |
|  | Upravne i administrativne pristojbe | 0,00 |
|  | Prihodi po posebnim propisima | 20.000,00 |
|  | Komunalni doprinosi i naknade | 368.000,00 |

|  |  |
| --- | --- |
| **Prihodi ukupno:** | **24.648.400,35** |

***Kamo odlazi novac iz proračuna?***

* Rashodi za zaposlene: plaće djelatnika, naknade, doprinosi na plaće;
* Materijalni rashodi: naknade troškova zaposlenicima, uredski materijal, energija, telefon, pošta, intelektualne usluge(odvjetničke, informatičke, konzultantske), reprezentacija, naknada vijećnicima, održavanje komunalne infrastrukture;
* Financijski rashodi: kamate na kredite, bankarske usluge;
* Subvencije;
* Naknade građanima i kućanstvima: troškovi koji se odnose na isplate u okviru programa socijalne zaštite i drugih odluka Općinskog vijeća i općinskog načelnika;
* Ostali rashodi: donacije;
* Rashodi za nabavu nefinancijske imovine: kupnja zemljišta, kupnja ili gradnja građevinskih objekata, kupnja opreme, namještaja i slično.

***Rashodi Proračuna Općine Pokupsko za 2020. godinu***

|  |  |  |
| --- | --- | --- |
| **R.br.** | **Vrsta prihoda** | **Iznos** |
| 1. | Plaće (Bruto) | 1.221.000,00 |
| 2. | Ostali rashodi za zaposlene | 14.000,00 |
| 3. | Doprinosi na plaće | 542.000,00 |
| 4. | Naknade troškova zaposlenima | 121.500,00 |
| 5. | Rashodi za materijal i energiju | 1.235.000,00 |

|  |  |  |
| --- | --- | --- |
| 6. | Rashodi za usluge | 4.148.000,00 |
| 7. | Ostali nespomenuti rashodi poslovanja | 227.000,00 |
| 8. | Kamate za primljene kredite i zajmove | 50.000,00 |
| 9. | Ostali financijski rashodi | 82.000,00 |
| 10. | Naknade građanima i kućanstvima iz pror. | 660.000,00 |
| 11. | Tekuće donacije | 1.857.900,00 |
| 12. | Materijalna imovina - prirodna bogatstva | 0,00 |
| 13. | Građevinski objekti | 12.971.600,35 |
| 14. | Postrojenja i oprema | 70.000,00 |
| 15. | Knjige, umjetnička djela i ost. izložbene vr. | 22.800,00 |
| 16. | Nematerijalna proizvedena imovina | 120.000,00 |
| 17. | Izdaci za otplatu glavnice kredita i zajmova | 105.600,00 |
| 18. | Manjak prihoda iz prethodnih razdoblja | 1.200.000,00 |
| **Rashodi ukupno:** | | **24.648.400,35** |

***Važniji projekti i programi Općine Pokupsko u 2020.godini***

* Projekt „Zaželi” : 815.000,00
* Redovno održavanje nerazvrstanih cesta: 840.000,00
* Pojačano održavanje nerazvrstanih cesta: 2.175.600,00
* Šumske ceste: 2.056.000,00
* Održavanje javne rasvjete: 380.000,00
* Rekonstrukcija javne rasvjete: 318.000,00
* Održavanje javnih površina: 255.000,00
* Centar kulture Pavao Stoos – rekonstr. 5.154.150,35
* Dom kulture Opatija: 200.000,00
* Lovačka kuća Pokupsko: 625.000,00
* Tradicijska okućnica: 200.000,00
* Dom kulture Strezojevo: 274.000,00
* Mikroprijevoz: 565.000,00
* Vodoopskrbni cjevovodi: 1.139.500,00
* Uređenje groblja i izgradnja mrtvačnica: 882.600,00
* Rekreacijski prostori – eko etno parkovi: 467.750,00
* Zbrinjavanje otpada: 300.000,00
* Protupožarna i civilna zaštita: 269.900,00
* Udruge u gospodarstvu: 286.000,00
* Udruge u sportu: 120.000,00
* Socijalna skrb: 225.000,00
* Školstvo i predškolski odgoj: 1.465.000,00
* Knjižnica Pokupsko: 221.800,00

**Važni kontakti i korisne informacije:**

Kontakt telefon: 6266 113

Internet adresa: www.pokupsko .hr

E-mail adresa za izravnu komunikaciju s općinskim načelnikom, te Jedinstvenim upravnim odjelom : [nacelnik@pokupsko.hr](mailto:nacelnik@pokupsko.hr), [procelnik@pokupsko.hr](mailto:procelnik@pokupsko.hr) .